

**บันทึกข้อความ**

**ส่วนราชการ** สำนักงานสาธารณสุขอำเภอเทพสถิต อำเภอเทพสถิต จังหวัดชัยภูมิ โทร. 044-857101

**ที่** ชย 1318.1 / พิเศษ วันที่ 2 เดือน มกราคม พ.ศ. 2568

**เรื่อง** รายงานผลการดําเนินงานการกํากับติดตามการดําเนินงานตามกรอบแนวทางการป้องกันผลประโยชน์ ทับซ้อนในหน่วยงานและขออนุญาตเผยแพร่ผ่านเว็บไซด์หน่วยงาน

**เรียน** สาธารณสุขอำเภอเทพสถิต

**เรื่องเดิม**

ตามคู่มือการปฏิบัติงานเพื่อป้องกันผลประโยชน์ทับซ้อน ของสํานักงานสาธารณสุขอําเภอเทพสถิต จังหวัดชัยภูมิ โดยได้เผยแพร่ให้บุคคลในสังกัดและเผยแพร่ทางเว็บไซด์หน่วยงาน https://sites.google.com/view/thepsathit-public-health แล้วนั้น สํานักงานสาธารณสุขอําเภอเทพสถิต ได้ยึดมั่นในแนวทางดังกล่าว และได้ชี้แจงให้บุคคลในสังกัดได้เข้าและรับทราบแนวทาง รวมทั้งขอความร่วมมือในการถือปฏิบัติเพื่อความโปร่งใสของสํานักงานสาธารณสุขอําเภอเทพสถิต จังหวัดชัยภูมิ

**ข้อเท็จจริง**

ในปีงบประมาณ ๒๕๖๗ ระหว่างเดือน ตุลาคม ๒๕๖๖ ถึง มีนาคม ๒๕๖๗ สํานักงานสาธารณสุขอําเภอเทพสถิต ได้ดําเนินการเกี่ยวกับการป้องกันผลประโยชน์ทับซ้อน ดังนี้

๑. จัดทําคู่มือเกี่ยวกับการป้องกันผลประโยชน์ทับซ้อน เพื่อสร้างความรู้ความเข้าใจเกี่ยวกับการป้องกันผลประโยชน์ทับซ้อน ให้แก่ข้าราชการ ลูกจ้างประจํา และบุคลากรที่เกี่ยวข้อง ทราบและถือปฏิบัติอย่างเคร่งครัด โดยมีการปรับปรุงประกาศเรื่องแนวปฏิบัติเกี่ยวกับการป้องกันผลประโยชน์ทับซ้อนพร้อมทั้งคู่มือทั้งนี้สาธารณสุขอําเภอเทพสถิต มีนโยบายที่จะผลักดันให้บุคลากร มีความตระหนักในคุณธรรม จริยธรรมและจรรยาบรรณในวิชาชีพ

๒. จัดทําแผนป้องกันและปราบปรามการทุจริตของสํานักงานสาธารณสุขอําเภอเทพสถิตเพื่อกําหนดกิจกรรมเกี่ยวกับการป้องกันและปราบปรามการทุจริตของหน่วยงาน โดยมีแผนการดําเนินการอย่างจริงจัง

๓. การตรวจกระบวนการ กระบวนการจัดซื้อจัดจ้าง โดยกํากับ ดูแลให้เจ้าหน้าที่ ที่เกี่ยวข้องกับการปฏิบัติตามหลักเกณฑ์และแนวทางการจัดซื้อจัดจ้างโดยเคร่งครัด ซึ่งจากการตรวจสอบ พบว่าการจัดซื้อจ้างเป็นไปตามระเบียบหลักเกณฑ์ทีกําหนด เพียงแต่การปฏิบัติงานด้านการจัดซื้อจ้างมีกระบวนการและขั้นตอนหลายขั้นตอน แต่มีข้าราชการที่รับผิดชอบงานเพียงคนเดียว ทําให้มีความเสี่ยงที่จะเกิดการปฏิบัติงานที่ไม่ถูกต้องหรืออาจเกิดการละเว้นการปฏิบัติงานได้

๔. การตรวจสอบการเรียกรับผลประโยชน์การให้และรับของขวัญ สินน้ําใจเพื่อหวัง ความก้าวหน้า โดยกําหนดมาตรการดําเนินการทางวินัยอย่างเคร่งครัด ซึ่งจากการตรวจสอบไม่พบว่าบุคลากรในสังกัดเรียกรับผลประโยชน์หรือให้หรือรับของขวัญจากผู้ใด

๕. สํานักงานสาธารณสุขอําเภอเทพสถิต ได้ควบคุมดูแลให้เจ้าหน้าที่ ที่เกี่ยวข้องกับการเบิกจ่ายงบประมาณ ปฏิบัติตามระเบียบการเบิกจ่ายการเงินการคลังอย่างเคร่งครัด ซึ่งจากการตรวจสอบไม่พบการเบิกจ่ายที่ผิดพลาด

๖. การตรวจสอบการเอื้อประโยชน์ต่อพวกพ้องในการจัดซื้อจัดจ้าง ได้มีการตรวจสอบบุคลากรในหน่วยงานถึงความเกี่ยวข้องกับผู้เสนองานในการจัดซื้อจัดจ้าง ซึ่งจากการตรวจสอบไม่พบการจัดซื้อจัดจ้างที่ผู้เสนองานมีความเกี่ยวข้องกับเจ้าหน้าที่ภายในของสํานักงานสาธารณสุขอําเภอเทพสถิต และหากมีกรณีดังกล่าวสํานักงานสาธารณสุขอําเภอเทพสถิต จะดําเนินการสอบสวน หากมีมูลจะดําเนินการทางวินัยกับผู้เกี่ยวข้องอย่างเคร่งครัด

**ข้อกฎหมาย**

๑. พระราชบัญญัติประกอบรัฐธรรมนูญ ว่าด้วยการป้องกันและปราบปรามการทุจริตพ.ศ. ๒๕๔๒ แก้ไขเพิ่มเติม(ฉบับที่๒) พ.ศ.๒๕๕๔ มาตรา ๑๐๐-๑๐๓

๒. คู่มือการปฏิบัติงาน เพื่อป้องกันผลประโยชน์ทับซ้อนของสํานักงานสาธารณสุขอําเภอเทพสถิตจังหวัดชัยภูมิ

**ข้อเสนอพิจารณา**

จากการรายงานผลการปฏิบัติงานเพื่อป้องกันผลประโยชน์ทับซ้อน เมื่อได้วิเคราะห์แล้วเห็นว่ากิจกรรมที่มีความเสี่ยงที่จะเกิดผลประโยชน์ทับซ้อน และเห็นสมควรมีข้อเสนอแนะให้มีการปรับปรุงการดําเนินงานได้แก่กรณีข้าราชการที่รับผิดชอบเกี่ยงกับการจัดซื้อจัดจ้างมีเพียงคนเดียว แต่ปฏิบัติหน้าที่ มีหลายขั้นตอนทําให้มีความเสี่ยงที่จะเกิดการปฏิบัติงานที่ไม่ถูกต้อง หรืออาจเกิดการละเว้นการปฏิบัติงานได้ทบทวนการจัดหาเจ้าหน้าที่การเงิน หรือมอบหมายผู้รับผิดชอบงานการจัดซื้อจัดจ้างเพิ่มเติม

จึงเรียนมาเพื่อโปรดทราบ



 (นางสาวชลิตา ไตรทิพย์)

 ผู้ช่วยสาธารณสุขอำเภอเทพสถิต

**ทราบ/อนุมัติ**



(นายสายัณห์ สุวรรณโรจน์)

สาธารณสุขอำเภอเทพสถิต